Case ID: 1165092
Sentence 0: İşin halları: Məhkəmənin hökmünə əsasən, Məhkum xx xxxxxx 2017-ci il tarixdə, saat 01 radələrində tanışları – X10 və digər şəxslərlə Göygöl rayonunda yerləşən “Çənlibel” kafesində olarkən sərxoş vəziyyətdə olan dostu, Səbuhi Heydərovun onlarla eyni masada oturmuş, şəxsiyyəti istintaqa məlum olmayan Elnur və digər şəxsin onunla mübahisə etməsini zənn edərərək bunu bəhanə edib, heç bir əsaslı səbəb olmadan masa üzərində olan pivə bakalını kafenin divarına çırpması səbəbindən ona iradı bildirən, həmin vaxt kafedə müştəri qismində əyləşmiş, ictimai qaydanın qorunması üzrə vəzifəsini yerinə yetirən digər şəxs olan X4 təhqir edib ayağı ilə qarın nahiyyəsindən vurmuş, daha sonra əməlini davam etdirərək onu kafedən çölə çıxarmış, burada onları ayırmağa cəhd edən, sonuncunun tanışı X11 da əl və ayaqla döyərkən, bunun üçün heç bir əsaslı səbəb olmadan Səbuhi Heydərovun qeyd edilən xuliqanlıq xərəkətlərinə qoşulub bir qrup şəxs halında cəmiyyətdə insanlar arasında bərqərar olmuş davranış qaydalarının qərəzli surətdə pozulmasında ifadə olunan, ətrafdaki digər şəxslər üçün aşkar surətdə ictimai qaydada laqeydlik və etinasızlıq göstərilməsi, ictimai qaydanı kobud surətdə pozan, cəmiyyətə açıq hörmətsizlik ifadə edən və şəxslər üzərində zor tətbiq edilməsi ilə müşayiət edilən qərəzli hərəkətlər edərək S.Heydərovla birlikdə X4 və X11 əl və ayaq zərbələri ilə döyüb X5 ağırlıq dərəcəsinə görə sağlamlığa zərər vurmadıqları üçün dərəcəsi təyin edilməyən – burun üstü nahiyyədə 2,Ox 1,0 sm, hər iki gözətraflı nahiyyədə 5,0x4,0 sm və 4,0x4,0 sm göyümtül – yaşılaçalar rəngli, qeyri müəyyən formalı qançırlar xəsarətləri, X12 isə S.Heydərov əl və təpiklə o, isə əlavə olaraq yerdən götürdüyü, silah qismində istifadə etdiyi beton parçası ilə başından zərbə endirərək ağırlıq dərəcəsinə görə sağlamlığın qısa müüddətə pozulmasına səbəb olub sağlamlığa yüngül zərər vurmaya aid edilən sol qaş nahiyyəsində 2,0 sm uzunluqda, çəhrayi rəngli çapıq toxuması, sol qaş nahiyyəsinin yarası, sol göz ətrafı nahiyyənin yumşaq toxumalarının əzniyi, hematoması, sol gözün kontuziyası və hifemadan ibarət xəsarətlər yetirməklə, silah qismində istifadə etdiyi beton parçasını tətbiq etməklə ictimai qaydanın pozulmasının qarşısını alan digər şəxsə müqavimət göstərib bir qrup şəxs halında xuliqanlıq etmişdir.Hökmdən məhkum Məhkum tərəfindən verilmiş apellyasiya şikayətinə əsasən işə baxan Gəncə Apellyasiya Məhkəməsinin Cinayət Kollegiyasının (hakimlər Hüseynov Salman Bilal oğlu (sədrlik edən və məruzəçi), Məmmədov Çingiz Böyükxan oğlu və Tağızadə Pərviz Vaqif oğlundan ibarət tərkibdə) xx xxxxxx 2019-cu il tarixli qərarı ilə apellyasiya şikayəti təmin edilməmiş, hökm isə dəyişdirilmədən saxlanılmışdır.